Reunió en la Conselleria d'Educació per a tractar la reforma del Garbí i el segon IES de l'Eliana
05 de abril de 2024

L'Ajuntament de l'Eliana ha mantingut una reunió de treball aquest matí amb el director general d'Infraestructures Educatives, Rafael Valcárcel. La cita, en la qual han participat l'alcalde de l'Eliana, Salva Torrent; la regidora de grans projectes, Marta Andrés, i personal tècnic; ha servit per a conéixer quina és la situació actual dels dos grans projectes educatius pendents en el municipi.

D'una banda, la reforma i ampliació del CEIP El Garbí. Un projecte que s'ha incrementat en 2.814.٫821,98 € i que necessita que la Conselleria d'Educació amplie la delegació de competències per a poder començar a executar el projecte.

D'altra banda, el segon projecte, la construcció del segon IES per a l'Eliana està a l'espera que la Conselleria d'Educació facilite el pla de necessitats que elabora el departament de Planificació. Amb aquesta documentació es podrà aprovar la nova ubicació en la parcel·la proposada de titularitat municipal de 10.295,83 metres quadrats, en el SUZR-10.

"Necessitem continuar avançant per a fer realitat tots dos projectes que la comunitat educativa de l'Eliana està reclamant. El nostre objectiu és poder progressar en l'ampliació del Garbí i que el projecte per al segon institut al nostre poble veja la llum al més prompte possible”, ha explicat l'alcalde de l'Eliana, Salva Torrent.

El director general d'Infraestructures Educatives s'ha compromés al fet que al llarg d'aquest mes contestarà a totes dues qüestions tan importants per al municipi.